и премахването на антидъмпинговите мита през същия месец. Това показва способността на индонезийските производители износители да реагират бързо на променящите се условия на пазара.
 (352)
 Поради това, предвид привлекателността на пазара на Съюза за износа от Индонезия, Комисията счете, че след премахването на антидъмпинговите мита през март 2018 г. фактът, че обемът на вноса на биодизел от Индонезия е нараснал значително, показва вероятността този внос да продължи да се увеличава.
 5.4. Достатъчен свободен капацитет и капацитет за усвояване в трети държави
 (353)
 Според информацията, предоставена от ПИ, производственият капацитет на индонезийските производители на биодизел значително надвишава вътрешното търсене с около 300 %. Повече от половината от този производствен капацитет е свободен капацитет, който индонезийските износители ще трябва да изнасят, ако искат да увеличат понастоящем ниското си използване на капацитета.
 (354)
 Изчислено е, че неизползваният капацитет на индонезийските производители на биодизел през разследвания период възлиза на около 40 % от потреблението на Съюза. Тази цифра се основава на проверената информация, предоставена от ПИ.
 (355)
 През ноември 2017 г. САЩ наложиха временни антидъмпингови мита и изравнителни мита срещу вноса на биодизел от Индонезия. В голямата си част те бяха потвърдени през април 2018 г. с окончателни мита, вариращи между 92 % и 277 % за антидъмпинговите мита и между 34 % и 65 % за изравнителните мита.
 (356)
 Размерът на наложените мита в САЩ означава, че този пазар няма да е в състояние да поеме значителна част от индонезийския свободен капацитет. Не са известни други експортни пазари, които биха могли да поемат твърде значителния неизползван капацитет на Индонезия, тъй като на САЩ и Съюза, взети заедно, се падат около две трети от световното потребление на биодизел.
 (357)
 При липсата на други значими пазари за индонезийските производители те вероятно ще насочат неизползвания си капацитет към пазара на Съюза, което ще доведе до по-нататъшна вреда за промишлеността на Съюза.
 5.5. Равнище на цените на субсидирания внос
 (358)
 Биодизелът от Индонезия, доставен на пазара на Съюза през разследвания период, е бил внасян на цени, значително по-ниски от тези на промишлеността на Съюза. Както е обяснено в съображение 294, Комисията установи, че през разследвания период среднопретегленият марж на подбиване на цените е бил между 6,0 % и 11,6 %. Сравнението на всички категории продукти също така показва подбиване от 15 %—17,5 %.
 5.6. Равнище на запасите
 (359)
 Развитието на равнището на запасите на включените в извадката производители от Съюза е подробно описано в съображение 332. Както вече беше обяснено, поради факта, че разглежданият продукт се продава в насипно състояние, равнището на запасите е по-малко значим показател в анализа за опасност от причиняване на вреда.
 5.7. Заключение
 (360)
 В резултат от анализа на факторите, свързани с опасността от причиняване на вреда, описани в съображение 348, Комисията стигна до заключението, че нестабилното икономическо състояние на промишлеността на Съюза вероятно ще се задълбочи вследствие на неизбежен и продължаващ субсидиран внос на биодизел от Индонезия, което е в подкрепа на временното установяване на опасност от причиняване на вреда съгласно член 8, параграф 8 от основния регламент.
 6. ПРИЧИННО-СЛЕДСТВЕНА ВРЪЗКА
 6.1.